સિંહપ્રેમીઓ અને લોકોમાં આ ઘટના બાદ રોષ ફેલાયો હતો. ત્યારે સિંહો માનવજાત દ્વારા હુમલો કરવાની આ પ્રથમ ઘટના હોય પરંતુ મળતી માહિતી મુજબ પશુપાલક દ્વારા પોતાના બકરા સિમ વિસ્તારમાં ચરાવતા હોય ત્યારે એક સિંહ દ્વારા આ બકરાનો શિકાર કરી લઇ જતા માલધારી પશુપાલકનો ગુસ્સો સાતમા આસમાને પહોંચી ગયો. શિકારની મિજબાની માણતી સિંહણ પર આ માલધારી પશુપાલકે પાછળથી સિંહણ પર કુહાડીના ઘા કરતા સિંહણ ઇજાગ્રસ્ત બની હતી. વન વિભાગ દ્વારા ડોકટર સાથે સિંહણનું રેસ્કયુ કરી સિંહણને સારવાર અર્થે આંબરડી પાર્ક ખસેડવા આવી હતી. હાલ સૅંહણને ઇજા વધુ હોવાથી વન વિભાગે સિંહણને બચાવવાના પૂરતા પ્રયત્નો થઇ રહ્યા છે. વન વિભાગના એસીએફ પરમાર દ્વારા સિંહણ પર હુમલો કરનાર શખસને ઝડપી લેવા તજવીજ હાથ ધરી છે.